Norges sjømatråd

Norges sjømatråd (kortform Sjømatrådet, før 1. januar 2012 Eksportutvalget for fisk) et norsk statsaksjeselskap som jobber for å øke eksport og salg av sjømat. Rådet er formelt sett underlagt Nærings- og fiskeridepartementet, men er finansiert av norsk sjømatnæring gjennom en lovpålagt avgift på eksport.

I 2017 eksporterte Norge sjømat for 94,5 milliarder kroner og rådet fikk dermed inntekt på 354 millioner kroner. I 2023 hadde eksporten økt til 172 milliarder kroner.

 Historie 
Før eksportrådet ble oppretta hadde Fiskeoppdretternes Salgslag monopol på eksport av oppdrettsfisk. Grunna forbud mot subsidier for norsk fiskeeksport gjennom den nysignerte EØS-avtalen og økonomiske problemer gikk salgslaget konkurs. I sammenheng med dette ble fiskeeksport frigjort

På tidlig 1980-tallet ble Markedsrådet for oppdrettslaks oppretta.

Sjømatrådet ble oppretta 1. juli 1991 som Eksportutvalget for fisk. Rådet tok gradvis over oppgaver etter markedsrådet og salgslaget. Det nye rådet hadde blant anna ansvar for å øke eksport gjennom markedsføring og være et bindeledd mellom staten og næringa.

Markedsavgiften for laks, ørret og pelagisk fisk var før 1. januar 2016 på 0,75 prosent for all sjømat.

1. januar 2016 ble markedsavgiften for laks, ørret og pelagisk fisk satt ned til 0,6 prosent.

Fra 1. januar 2017 ble satsen for markedsavgift for laks, ørret og pelagisk fisk nedjustert igjen fra 0,6 prosent til 0,3 prosent.

 Organisering 
Selskapet er eid av Nærings- og fiskeridepartementet.

Sjømatrådet ledes av et styre bestående av representanter for sjømatnæringen. Styret velges for to år av fiskeriministeren, som er selskapets generalforsamling, etter råd fra sjømatnæringens organisasjoner. Styrets leder er Marianne Elisabeth Johnsen, og styrets nestleder er Sverre Søraa.

Hovedkontoret er i Tromsø, og her har de fleste av de 86 ansatte kontor. Sjømatrådet har kontorer i 13 av de viktigste eksportmarkedene. Selskapet ble grunnlagt i 1991 og ledes av administrerende direktør Christian Chramer.

Sjømatrådet investerer i markedsutvikling for norsk sjømat. Selskapet hadde i 2015 driftsinntekter på 544 millioner kroner. Virksomheten er konsentrert om tre områder:

 Markedsføring 
Norges sjømatråd jobber for å øke verdien av norsk sjømat i etablerte markeder og introdusere nye produkter i nye og etablerte markeder. Sammen med selskapene i sjømatnæringen utvikler vi markeder for norske sjømatprodukter som næringen selv mener det er riktig å satse på. Det brede spekteret av markedsføringsaktiviteter fungerer som en støtte til eksportørenes eget salgsarbeid, både i bedrifts- og forbrukermarkedet. Ved å øke kjennskapen og preferansen til sjømat fra Norge, er Sjømatrådets markedsarbeid med på å legge et godt grunnlag når den enkelte eksportør vil nå ut med produktene sine til markeder over hele verden. 

 Markedsinnsikt 
Norges sjømatråd er sjømatnæringens sentrale kilde til markedsinnsikt basert på statistikk, handelsinformasjon, konsum- og forbrukerinnsikt. Vi leverer effektive tjenester til norske sjømateksportører som bidrar til økt kunnskap og innsikt i deres markedsutviklingsarbeid. Tjenestene gir sjømatnæringen kontinuerlig tilgang til innsikt som danner grunnlag for strategiske beslutninger og gir markedsmessige konkurransefortrinn.

 Kommunikasjon og beredskap 
Norges sjømatråd bidrar til å utvikle og sikre omdømmet for norsk sjømat gjennom aktivt og målrettet arbeid mellom aktørene i næringen, faginstanser, myndigheter og media. Sjømatrådet jobber kontinuerlig med å styrke den proaktive markedsberedskapen for norsk sjømat i Norge så vel som i våre viktigste sjømatmarkeder. 

Utekontor
Norges sjømatråd har 13 utekontorer:
 Frankrike (Paris)
 Japan (Tokyo)
 Kina (Beijing)
 Sverige (Stockholm)
 Tyskland (Hamburg)
 Portugal (Lisboa)
 Spania (Madrid) 
 Italia (Milano)
 Brasil (Rio de Janeiro)
 Singapore (Singapore)
 USA (Boston)
 Storbritannia (London)
Nigeria (Lagos)

Referanser

 Eksterne lenker 



Kategori:Norske statlige selskaper
Kategori:Norske fiskeriorganisasjoner
Kategori:Etableringer i 1991
Kategori:Næringsliv i Tromsø